รัฐบาลไทย-ข่าวทำเนียบรัฐบาล-ก.แรงงาน มอบประกาศเกียรติคุณ และเข็มเชิดชูเกียรติ อาสาสมัครแรงงานดีเด่น และบัณฑิตแรงงานดีเด่น
วันอังคารที่ 22 สิงหาคม 2560
ก.แรงงาน มอบประกาศเกียรติคุณ และเข็มเชิดชูเกียรติ อาสาสมัครแรงงานดีเด่น และบัณฑิตแรงงานดีเด่น
ปลัดกระทรวงแรงงาน มอบประกาศเกียรติคุณ และเข็มเชิดชูเกียรติแก่อาสาสมัครแรงงานดีเด่น และบัณฑิตแรงงานดีเด่น แนะแลกเปลี่ยนประสบการณ์ในการทํางาน และนําเทคนิคต่างๆ ไปประยุกต์ใช้ในการทํางานในพื้นที่และการดําเนินชีวิต
ปลัดกระทรวงแรงงาน มอบประกาศเกียรติคุณ และเข็มเชิดชูเกียรติแก่อาสาสมัครแรงงานดีเด่น และบัณฑิตแรงงานดีเด่น แนะแลกเปลี่ยนประสบการณ์ในการทํางาน และนําเทคนิคต่างๆ ไปประยุกต์ใช้ในการทํางานในพื้นที่และการดําเนินชีวิต
หม่อมหลวงปุณฑริก สมิติ ปลัดกระทรวงแรงงาน เป็นประธานเปิดการสัมมนาเชิงปฏิบัติการเพื่อเพิ่มประสิทธิภาพการให้บริการด้านแรงงานแก่อาสาสมัครแรงงานและบัณฑิตแรงงานดีเด่น ประจําปีงบประมาณ พ.ศ. ๒๕๖๐ และมอบใบประกาศเกียรติคุณ และเข็มเชิดชูเกียรติแก่อาสาสมัครแรงงานดีเด่น และบัณฑิตแรงงานดีเด่น ณ ชวาลัน รีสอร์ท จังหวัดนครปฐม กล่าวว่า การสัมมนาฯ ในครั้งนี้ถือเป็นการแลกเปลี่ยนประสบการณ์ ปัญหาอุปสรรคในการทํางานในพื้นที่ ระหว่างแรงงานจังหวัด ผู้อํานวยการสํานัก ผู้เชี่ยวชาญ ผู้อํานวยการกลุ่มงาน อาสาสมัครแรงงาน และบัณฑิตแรงงาน รวมถึงทบทวนบทบาท ภารกิจในการปฏิบัติงานตามภารกิจของกระทรวงแรงงานด้านต่างๆ พร้อมทั้งนําเทคนิคต่างๆ ที่ได้รับไปประยุกต์ใช้ในการทํางานในพื้นที่และการดําเนินชีวิต และขอบคุณแรงงานจังหวัดที่ช่วยให้การปฏิบัติงานของอาสาสมัครแรงงาน และบัณฑิตแรงงาน เป็นไปตามภารกิจของกระทรวง ทั้งการส่งเสริมการมีงานทํา การพัฒนาฝีมือแรงงาน การสร้างหลักประกันทางสังคม และการให้ความคุ้มครองเพื่อให้แรงงานได้รับสิทธิประโยชน์ตามกฎหมายที่กําหนด รวมถึงนโยบายสําคัญเร่งด่วนของกระทรวง การส่งเสริมการมีงานทําให้กับคนพิการ ผู้สูงอายุ การจัดระเบียบการจ้างแรงงานต่างด้าว การป้องกันและแก้ไขปัญหาการค้ามนุษย์ด้านแรงงาน และการส่งเสริมการประกันสังคม มาตรา ๔๐ ซึ่งเป็นสิ่งที่มีความเกี่ยวพันกับความกินดีอยู่ดีของพี่น้องประชาชนในทุกพื้นที่ อีกทั้งการเสียสละและความมุ่งมั่นอุทิศตนเพื่อปฏิบัติหน้าที่ของทุกท่านมีส่วนสําคัญยิ่งที่เข้ามาช่วยเป็นแรงผลักดันภารกิจของกระทรวงให้บรรลุเป้าหมายคือ พี่น้องประชาชนในทุกพื้นที่ชุมชนมีความเป็นอยู่ที่ดีขึ้น และขอแสดงความชื่นชมในความเสียสละของอาสาสมัครแรงงาน และบัณฑิตแรงงานที่ได้รับการคัดเลือกให้เป็นอาสาสมัครแรงงานดีเด่น และบัณฑิตแรงงานดีเด่น ประจําปี พ.ศ. ๒๕๖๐ ซึ่งการได้รับการคัดเลือกถือเป็นเครื่องพิสูจน์ถึงพื้นฐานของการมีจิตอาสา เป็นผู้อุทิศตนเพื่อสังคม และเป็นผู้ใฝ่รู้ในการพัฒนาตนเอง ที่จะมุ่งมั่นตั้งใจทํางานด้วยชีวิตและจิตใจในการดูแลพี่น้องประชาชนให้มีคุณภาพชีวิตที่ดีขึ้น
ทั้งนี้ ผู้เข้าร่วมการสัมมนาฯ ประกอบด้วย แรงงานจังหวัด ๔๑ จังหวัด อาสาสมัครแรงงานดีเด่น ๗๖ คน บัณฑิตแรงงานดีเด่น ๔ คน เพื่อสร้างขวัญและกําลังใจในการปฏิบัติงาน พร้อมทั้งแลกเปลี่ยนเรียนรู้พัฒนาแนวทางการดําเนินการด้านแรงงานในพื้นที่ และเพิ่มแรงบันดาลใจในการทํางานโดยน้อมนําศาสตร์ของพระราชาเป็นเครื่องยึดเหนี่ยว
นางวรรณกานต์ ขาวลาภ แรงงานจังหวัดบึงกาฬ กล่าวว่า ยินดีกับอาสาสมัครแรงงานดีเด่นจังหวัดบึงกาฬในปีนี้คือ คุณชนิดา ยะไวย์ ซึ่งมีจิตอาสาทุ่มเททั้งกําลังกายกําลังใจที่เป็นอาสาสมัครแรงงานตามตั้งแต่บึงกาฬเป็นอําเภอหนึ่งของจังหวัดหนองคาย เมื่อบึงกาฬแยกออกมาเป็นจังหวัด คุณชนิดา ยะไวย์ ที่มีผลงานโดดเด่นทั้งเรื่องของการประสานงานกับหน่วยงาน ๕ เสือแรงงาน ในการนําข่าวสารแรงงานลงไปสู่พี่น้องประชาชนในพื้นที่ตําบลให้ได้รับการส่งเสริมในเรื่องของการสมัครงาน การทํางานในประเทศและต่างประเทศ การประชาสัมพันธ์การรับแจ้งการจดทะเบียนแรงงานต่างด้าว ข้อกฎหมายสวัสดิการคุ้มครองแรงงานเรื่องค้ามนุษย์ การส่งเสริมการประกอบอาชีพการพัฒนาฝีมือแรงงาน การประกันสังคมมาตรา ๔๐ และโครงการแก้ไขปัญหาความเดือดร้อนด้านอาชีพ ซึ่งเป็นภารกิจของสํานักงานปลัดกระทรวงแรงงาน และในหน่วยงานสังกัดกระทรวงแรงงาน อีกทั้งยังเป็นอาสาสมัครแรงงานที่เป็นเยี่ยงอย่างที่ดีที่ได้รับการคัดเลือกจาก ๕ เสือแรงงาน ให้ได้เป็นอาสาสมัครแรงงานดีเด่นในปี ๒๕๖๐ และขอขอบคุณกระทรวงแรงงานที่มีโอกาสดีๆ อย่างนี้ให้แก่จิตอาสาเครือข่ายอาสาสมัครแรงงาน และหากเป็นไปได้อยากให้มีการขยายเรื่องของค่าตอบแทนให้มีอาสาสมัครแรงงานหมู่บ้านมีโอกาสได้รับค่าตอบแทน ๖๐๐ บาท และให้อาสาสมัครแรงงานตําบลได้รับค่าตอบแทน ๑.๐๐๐ บาท เนื่องจากสภาพพื้นที่ในแต่ละตําบลต้องเดินทางค่อยข้างไกล และเพื่อเป็นขวัญกําลังใจให้แก่คนที่มีจิตอาสาสามารถทํางานได้อย่างเต็มที่
นางสาวอรณิชชา มูลคํา นักวิชาการแรงงานชํานาญการ สํานักงานแรงงานจังหวัดน่าน (พี่เลี้ยงอาสาสมัครแรงงาน) เปิดเผยว่า นายประยูร แก้วปัน อาสาสมัครแรงงานจังหวัดน่าน ได้กล่าวถึงความรู้สึกที่ได้รับรางวัลอาสาสมัครแรงงานดีเด่นในครั้งนี้ว่า การทํางานช่วยเหลือด้านแรงงานทําด้วยจิตอาสาและความเสียสละ และรู้สึกดีใจ ภูมิใจ เป็นเกียรติประวัติว่าครั้งหนึ่งคนเราถ้ามีความเสียสละสิ่งที่ตามมาคือ ความดีความงานที่ได้รับเกียรติคัดเลือกเข้ามารับรางวัลในครั้ง
+++++++++++++++++++
กองเผยแพร่และประชาสัมพันธ์
กัณติภณ คูสมิทธิ์ ข่าว
สมภพ ศีลบุตร ภาพ
22 สิงหาคม 2560